Hêzê Xelisnayîşê Efrînî (HRE), Efrîn û der û dorê ci de vera artêşa Tirkî ya îşxalkare û çeteyanê ci çalakîye viraşte.
Goreyê eşkerayîya HRE, 31'ê Gulane dewa Cîlbîrî ya qezaya Şêrawa ya Efrînî de vera eskeranê artêşa Tirkî ya îşxalkare çalakîyêk ameye viraştene. Çalakîye de 2 eskerê Tirkî yê îşxalkarî ameyî kiştene, wesayîtêko eskerî ame derbekerdene. Eşkerayîye de ame vatene, 1'ê Hezîrane dewa Tîl Malîdî ya herêma Mare de vera îşxalkaran bi hawayêkê seydwanîye çalakîyêk ameye viraştene û netîceyê çalakîye de îşxalkarêk ame kiştene.
